钦定古今图书集成/明伦汇编/闺媛典/第344卷 > 黄善聪
## 钦定古今图书集成/明伦汇编/闺媛典/第344卷 > 黄善聪

按《明外史列女传》：“黄善聪，南京人。年十三失母。父贩
香为业，怜其无依，改男子装，从游庐凤间。数年。父死，
善聪变姓名曰张胜，仍习其业。有李英者，亦贩香，自
南京来，与为伴侣，同寝食者逾年，不知其为女也。后
偕返南京，往省其姊，姊初不之识，诘知其故，怒詈曰：
‘男女乱群，辱我甚矣’。拒不纳，善聪以死自明，乃呼邻”
妪察之，果处子也。相持痛哭，立为改装。明日英来，再
约同往。知为女，怏怏如失，归告母为求婚。善聪不从，
曰：“若归英，如瓜李何？”邻里交劝，所执益坚。官府闻之，
助以聘，乃判为夫妇。